
POJASNILO O OZNAKAH SORODSTVENIH RAZMERIJ V VLOGI ZA UVELJAVLJANJE POSEBNE OLAJŠAVE ZA VZDRŽEVANE DRUŽINSKE ČLANE 
  

 

Za vzdrževanega družinskega člana velja:  
  
Oznaka A1 – Otrok do 18. leta starosti. Otrok, ki dopolni 18 let, v zadevnem davčnem letu ne glede na mesec, v katerem dopolni to starost. 
  
Oznaka A2 – Otrok do 26. leta starosti, če neprekinjeno ali s prekinitvijo do enega leta nadaljuje šolanje na srednji, višji ali visoki stopnji, ni zaposlen, ne opravljanja dejavnosti in nima lastnih dohodkov za preživljanje ali so ti manjši od 2.995,83 EUR. Za lastne dohodke se štejejo vsi dohodki po ZDoh-2, razen družinske pokojnine, dohodka za opravljeno začasno ali občasno delo na podlagi napotnice pooblaščene organizacije ali Zavoda RS za zaposlovanje, ki opravlja dejavnost posredovanja dela dijakom in študentom, v skladu s predpisi s področja zaposlovanja, štipendije in dohodki otroka, ki so oproščeni plačila dohodnine po 22. in 29. členu ZDoh-2.  
  
Oznaka A3 – Otrok, ki izpolnjuje pogoje pod oznako A2 in je starejši od 26 let, če se vpiše na študij do 26. leta starosti, in sicer največ za dobo šestih let od dneva vpisa na dodiplomski študij in največ za dobo štirih let od dneva vpisa na podiplomski študij.   
  
Oznaka A4 – Otrok, starejši od 18 let, ki se ne izobražuje in je za delo sposoben, če je prijavljen pri službi za zaposlovanje in ima po predpisih o prijavi prebivališča prijavljeno isto stalno prebivališče kot starši oziroma posvojitelji, ter nima lastnih dohodkov za preživljanje oziroma so ti manjši od 2.995,83 EUR.  
  
Oznaka A5 – Otrok, ki potrebuje posebno nego in varstvo in ima pravico do dodatka za nego otroka v skladu z zakonom o starševskem varstvu in družinskih prejemkih ali pravico do dodatka za pomoč in postrežbo v skladu z zakonom o pokojninskem in invalidskem zavarovanju. Olajšava se ne prizna zavezancu, čigar otrok je zaradi zdravljenja, usposabljanja, vzgoje ali šolanja v zavodu, v katerem ima celodnevno brezplačno oskrbo, ali v rejništvu, razen če dokaže, da tudi v tem času materialno skrbi za otroka. Tedaj se olajšava prizna za dobo, za katero center za socialno delo v skladu z zakonom, ki ureja starševsko varstvo in družinske prejemke, prizna pravico do dodatka za nego otroka.  
  
Oznaka B1 – Otrok, starejši od 18 let, ki ima status invalida v skladu z zakonom o socialnem vključevanju invalidov in nadaljuje šolanje na srednji, višji ali visoki stopnji, ne glede na starost.  
  
Oznaka B2 – Otrok, starejši od 18 let, ki ima status invalida v skladu z zakonom o socialnem vključevanju invalidov, ki se ne šola in kadar nima lastnih dohodkov za preživljanje ali so ti manjši od višine posebne olajšave za vzdrževanega družinskega otroka, ki potrebuje posebno nego in varstvo, ne glede na starost. Za lastne dohodke se štejejo vsi dohodki po ZDoh-2, razen dodatek za pomoč in postrežbo po zakonu o vojnih veteranih, zakonu o vojnih invalidih, zakonu o socialnem vključevanju invalidov ter zakonu o pokojninskem in invalidskem zavarovanju.   
  
Za otroka pod oznako A in B1 ter B2 velja:  
  
· lastni otrok, posvojenec, pastorek oziroma otrok zunajzakonskega partnerja;  
· vnuk, če ima zavezanec pravico do posebne olajšave za enega od njegovih staršev ali če vnuk nima staršev ali če zavezanec skrbi zanj na podlagi sodbe sodišča; – druga oseba, če zavezanec skrbi zanj na podlagi sodbe sodišča.  
  
Oznaka C – Zakonec ali zunajzakonski partner, ki ni zaposlen in ne opravlja dejavnosti, če nima lastnih dohodkov za preživljanje oziroma so ti manjši od 2.995,83 EUR, in razvezani zakonec zavezanca, če mu je s sodbo oziroma dogovorom, sklenjenim po predpisih o zakonski zvezi in družinskih razmerjih, priznana pravica do preživnine, ki jo plačuje zavezanec.   
 
Za zakonca velja oseba, ki živi z zavezancem v zakonski zvezi. Za zakonca velja tudi zunajzakonski partner, če živi z zavezancem najmanj eno leto v življenjski skupnosti, ki je po predpisih o zakonski zvezi in družinskih razmerjih v pravnih posledicah izenačena z zakonsko zvezo.  
  
Oznaka D – Starši oziroma posvojitelji zavezanca, če nimajo lastnih dohodkov za preživljanje oziroma so ti manjši od 2.995,83 EUR in imajo po predpisih o prijavi prebivališča prijavljeno isto stalno prebivališče kot zavezanec ali so v institucionalnem varstvu v socialnovarstvenem zavodu in zavezanec krije stroške teh storitev ali imajo zavezanec in starši oziroma posvojitelji sklenjen sporazum o preživnini v obliki izvršljivega notarskega zapisa; pod enakimi pogoji tudi starši oziroma posvojitelji zavezančevega zakonca, če zakonec ni zavezanec za dohodnino.  
  
Oznaka E – Za vzdrževanega družinskega člana zavezanca, katerega pretežni del dohodka je iz osnovne kmetijske in osnovne gozdarske dejavnosti, se šteje tudi član gospodinjstva, ki sodeluje pri doseganju dohodka iz osnovne kmetijske in osnovne gozdarske dejavnosti, če nima lastnih dohodkov za preživljanje oziroma so ti manjši od 2.995,83 EUR in pod pogojem, da njegov otrok, zakonec, starši ali posvojitelji zanj ne uveljavljajo posebne olajšave za vzdrževanega družinskega člana. Tedaj kot vzdrževani družinski član zavezanca velja tudi otrok člana kmečkega gospodinjstva.   
  
  
[bookmark: _Hlk219099018][bookmark: _Hlk219099144]OPOZORILA: Za vzdrževanega družinskega člana velja oseba, ki ima v RS prijavljeno prebivališče ali pa je državljan RS oziroma države članice EU ali rezident države, s katero ima RS sklenjeno mednarodno pogodbo o izogibanju dvojnega obdavčevanja dohodka, ki omogoča izmenjavo informacij zaradi izvajanja domače zakonodaje.  


[bookmark: _Hlk219267341]Za otroka z oznakami sorodstvenega razmerja  A2, A3, A5  -  starejši od 18 let ali B1, ki se šola v tujini, je potrebno priložiti potrdilo o vpisu, ki potrjuje, da se otrok v obdobju uveljavljanja olajšava zanj, izobražuje na srednji šoli, ali na višji, visoki ali podiplomski stopnji.

V primeru uveljavljanja posebne olajšave za vzdrževane družinske člane, ki niso rezidenti RS in nimajo prijavljenega prebivališča v RS, mora zavezanec priložiti izpolnjen obrazec »Izjava in potrdilo o upravičenosti do posebne olajšave za vzdrževane družinske člane, ki niso rezidenti RS« z ustreznimi priloženimi dokazili.

     -   1   -                                    POJASNILO O OZNAKAH SORODSTVENIH RAZMERIJ   V VLOGI ZA  UVELJAVLJANJE POSEBNE OLAJŠAVE ZA VZDRŽEVANE  DRUŽINSKE ČLANE                   Za vzdrževanega družinskega člana velja:          Oznaka   A1  –   Otrok do 18. leta starosti.   Otrok, ki dopolni 18 let, v zadevnem davčnem letu ne  glede na mesec, v katerem dopolni to starost.         Oznaka   A2  –   Otrok   do 26. leta starosti, če neprekinjeno ali s prekinitvijo do enega leta  nadaljuje šolanje na srednji, višji ali visoki stopnji ,  ni zaposlen ,  ne opravljanja dejavnosti in  nima lastnih  dohodkov   za preživljanje ali so ti manjši od  2.995,83   EUR .   Za lastne dohodke se  štejejo vsi dohodki po  ZDoh - 2 ,   razen družinske pokojnine, dohodk a   za  opravljeno  začasno ali  občasno delo na podlagi napotnice pooblaščene organizacije ali Zavoda RS za zaposlovanje,  ki opravlja  dejavnost  posredovanj a   dela dijakom in študentom,  v skladu s   predpisi s   področja  zaposlovanja,  štipendije in dohodki   otroka , ki so oproščeni plačila dohodnine po 22. in 29.  členu  ZDoh - 2 .          Oznaka   A3  –   Otrok, ki izpolnjuje pogoje pod oznako A2 in je starejši od 26 let, če se vpiše na  študij do 26. leta starosti, in  sicer   največ za  dobo  šest ih   let od dneva vpisa na dodiplomski  študij in največ za  dobo  štiri h   let od dneva vpisa na podiplomski študij.           Oznaka   A4  –   Otrok, starejši od 18 let, ki se ne izobražuje in je za delo sposoben, če je prijavljen  pri službi za zaposlovanje in ima po predpisih o prijavi prebivališča prijavljeno isto stalno  prebivališče kot starši oziroma posvojitelji,   ter  nima lastnih  dohodkov   za preživljanje oziroma  so t i   manjš i   od  2.995,83   EUR.          Oznaka   A5  –   Otrok,   ki potrebuje posebno nego in varstvo in ima pravico do dodatka za nego  otroka v skladu z zakonom o starševskem varstvu in družinskih prejemkih ali pravico do  dodatka za pomoč in postrežbo v skladu z zakonom o pokojninskem in invalidskem  zavarovanju. Olajša va se ne prizna zavezancu, čigar otrok je zaradi zdravljenja, usposabljanja,  vzgoje ali šolanja v zavodu, v katerem ima celodnevno brezplačno oskrbo, ali v rejništvu, razen  če dokaže, da tudi v tem času materialno skrbi za otroka. Tedaj se olajšava prizna  za dobo,  za katero center za socialno delo v skladu z zakonom, ki ureja starševsko varstvo in družinske  prejemke, prizna pravico do dodatka za nego otroka.          Oznaka B1   –   Otrok,  starejši od 18 let,  ki ima status invalida v skladu z zakonom o socialnem  vključevanju invalidov in nadaljuje šolanje na srednji, višji ali visoki stopnji, ne glede na starost.    

